b'\n_START_ARTICLE_\nAtomkraft? - Nej Tak\n_START_PARAGRAPH_\nAtomkraft? - Nej Tak er et dansk musikalbum udgivet i 1976 p\xc3\xa5 CBS (ATOM P) med medvirken af en r\xc3\xa6kke danske bands. Albummet indehold en r\xc3\xa6kke sange, hvis tema kredsede om modstanden mod atomkraft og albummets titel og cover var hentet fra datidens slogan udviklet af Organisationen til Oplysning om Atomkraft._NEWLINE_Albummet blev oprindeligt udsendt som LP og blev genudsendt som CD i 2010 p\xc3\xa5 Universal (UNI 275 257 3) som en del af bokss\xc3\xa6ttet Dansk Rock Historie 1965-1978.'